cyanic-selkie/wikianc huggingface dataset:
பைராகி மடம் பிரசன்ன வெங்கடேச பெருமாள் கோவில், ஜார்ஜ் டவுன், சென்னை
தல வரலாறு
வடநாட்டில் இருந்து புனித யாத்திரை மேற்கொண்டு மதராசபட்டணம் வரும் பயணிகள் தங்கி வழிபாடு நடத்துவதற்கு ஒரு மடம் கட்டுவதற்கு தீர்மானித்தார். பயணிகள் தங்கி, உண்டு, உறங்கி வழிபாடு நடத்துவதற்கான வசதிகளை இம்மடத்தில் ஏற்படுத்தினார். மடத்தைக் கவனித்துக்கொண்டு மடத்திலேயே தங்கிவிட்டார். ஒரு நாள் இவரின் கனவில் திருமலை திருப்பதியில் குடிகொண்டுள்ள வேங்கடவன் தோன்றினாராம். கனவில் தோன்றிய வேங்கடவன் லால்தாசை அங்குள்ள கோவிலைச் செப்பனிட்டு வேங்கடவனுக்கும் அலர்மேல்மங்கைக்கும் சன்னிதி கட்டுமாறு பணித்தார்.
லால்தாசு அங்கிருந்த பெருவணிகர்கள் மற்றும் பொதுமக்களிடம் தான் கண்ட கனவு குறித்துச் சொல்லி கோவில் சன்னிதி  கட்டப் பொருளுதவி கேட்டார். அவர்கள் இவரை ஏளனம் செய்தனர். தனக்குத் தெரிந்த பாடல்களைப் பாடியதன் மூலம் கிடைத்த சொற்பத் தொகையைக் கொண்டு திருப்பணியினைத் தொடங்கினார். வேங்கடவன் மூலம் தனக்குச் சித்தித்த சித்து வேலைகளைப் பயன்படுத்தி செம்பைப் பொன்னாக்கினார். மக்கள் இவரை சித்தராக ஏற்றுக்கொண்டு பொருளுதவி செய்யத் தொடங்கவே கோயிற்பணிகள் விரைவாக நடைபெற்றன.
இதற்கிடையில் வேங்கடவன் இவர் கனவில் மீண்டும் தோன்றி கோவில் அருகிலுள்ள நந்தவனத்தில் பூதேவி, ஸ்ரீதேவியுடனான வேங்கடவன் சிலை புதைந்துள்ள செய்தியைக் கூறி அதனைத் தோண்டி மீட்டெடுத்து கோவிலில் நிறுவுமாறும் பணித்தார். லால்தாசு அந்த நந்தவனத்திலிருந்து மீட்டெடுத்த சிலையே இக்கோவிலின் கருவறையில் நிறுவப்பட்டுள்ளது.
கோவில் அமைப்பு
கோவில் கிழக்கு நோக்கி அமைந்துள்ளது. ஐந்து நிலை இராஜகோபுரத்தைக் கடந்து சென்றால் கொடிமரம், பலிபீடம், விளக்குத் தூண், கருடன் சன்னிதி ஆகியவற்றைக் காணலாம். கோவிலின் தெற்கு நுழைவாயிலில் மூன்று நிலை கோபுரம் அமைந்துள்ளது. கோவிலின் வடபுறம் திருக்குளம் அமைந்துள்ளது.
இக்கோவிலில் இரண்டு நாற்கால் மண்டபங்களும், 24 கால் மண்டபங்களும் அமைந்துள்ளன. இக்கோவிலின் மகாமண்டபம் தேரின் முன்புறம் போல வடிவமைக்கப்பட்டு இரண்டு யானைகள் இழுப்பது போல சித்தரிக்கப்பட்டுள்ளது. விஜயநகர கலைப்பாணியில் அமைக்கப்பட்ட கலப்புத் தூண்கள் இம்மண்டபத்தைத் தாங்குகின்றன. விஜயநகர கலைப்பாணியில் நுட்பமான வேலைப்பாடுகளுடன் கூடிய பெரிய கலப்புத் தூண்களில் பல்வேறு தெய்வங்களின் உருவங்களும் குதிரையேறிய வீரன் புலியை ஈட்டி கொண்டு குத்துவதாகச் சித்தரிக்கும் காட்சியும் செதுக்கப்பட்டுள்ளன. மண்டபத்தின் கூரையில் விஷ்ணுவின் தசாவதாரக் காட்சிகள் செதுக்கப்பட்டுள்ளன. மண்டபம் மற்றும் திருச்சுற்று மதிற்சுவர்களில் விஷ்ணுவின் லீலைகள் ஓவியங்களாகத் தீட்டப்பட்டுள்ளன.
மூலவர் கருவறை, அந்தராளம், அர்த்தமண்டபம், முகமண்டபம் ஆகிய அமைப்புகளைக் கொண்டுள்ளது மூலவர் கருவறை அதிட்டானம் முதல் பிரஸ்தரம் வரை கருங்கல்லாலும், இரட்டைத் தள விமானம், சிகரம், கிரீவம் மற்றும் தூபியுடனான மேற்கட்டுமானம் செங்கல் மற்றும் சுதையால் அமைக்கப்பட்டுள்ளன. விமானம் பாதபந்த அதிட்டானம் கொண்டது.
மூலவர் வேங்கடவன் திருமலை - திருப்பதிக் கோவிலின் மூலவரைப் போல சுமார் ஆறரை அடி உயரத்தில் சங்கு, சக்கரம் ஏந்திய இரு கரங்களுடன், மார்பில் உறையும் இலக்குமியுடன் நின்ற கோலத்தில் அருளபாலிக்கிறார். திருமலையில் நடைபெறுவது போலவே வைகானச ஆகம நியதிப்படி பூசைகள் மற்றும் பிரம்மோற்சவம், பவித்ரோற்சவம், ரதோற்சவம் போன்ற உற்சவங்கள் நடைபெறுகின்றன.
அலர்மேல்மங்கைத் தாயார் பிரகாரத்தில் உற்சவர் மண்டபம் அருகே தனி சன்னிதி கொண்டுள்ளார். திருச்சானூரில் நடைபெறுவது போன்றே இங்கும் பூசைகள், பஞ்சமி தீர்த்தம் போன்ற உற்சவமும் தீர்த்தவாரியும் நடைபெறுகின்றன. தயாருக்கான கருடவாகனம் பெண்ணின் உருவமாக அமைந்திருப்பது இத்தலத்தின் சிறப்பு. உற்சவ காலங்களில் அம்மன் இக்கருடவாகனத்தில் வீதியுலா வருகிறார். அதே போல அனுமந்த வாகனமும் பெண் குரங்கைப்போல அமைந்துள்ளது.
அகன்று பரந்த திருச்சுற்றில் ஸ்ரீதேவி- பூதேவியுடனான வரதராஜ பெருமாள், ஸ்ரீதேவி- பூதேவியுடனான வேணுகோபாலன், கோதண்டராமர் குடும்பம், அரங்கநாதர், லட்சுமி நரசிம்மர், வராகமூர்த்தி, பூரி ஜகந்நாதர், ஆண்டாள் ஆகிய தெய்வங்களுக்கும், திருமங்கை ஆழ்வார் சன்னிதி, பன்னிரு ஆழ்வார்கள் சன்னிதி, பெரியநம்பி, திருமலை நம்பி, திருக்கோஷ்டியூர் நம்பி, திருமலையாண்டான், திருக்கச்சி நம்பி ஆகிய ஆச்காரியார்களுக்கும் தனி சன்னிதிகள் உள்ளன.
இக்கோவில் இந்து சமய அறநிலையத் துறையின் மேற்பார்வையில் மஹந்த் துவாரகாதாஸ் என்ற அறங்காவலர் வழிகாட்டுதலுடன் செயல்படுகிறது.
திறக்கும் நேரம்
காலை 7 மணி முதல் 12 மணி வரை, மாலை 5 மணி முதல் இரவு 9 மணி வரை
பகுப்பு:சென்னை மாவட்டத்திலுள்ள வைணவக் கோயில்கள் பகுப்பு:சென்னையின் வரலாறு பகுப்பு:வைணவ சமயம்
பொட்டாசியம் பாசுபைடு
பொட்டாசியம் பாசுபைடு (Potassium phosphide) என்பது K3P என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். குறைக்கடத்தியான இச்சேர்மம் வெண்மை நிறத்தில் ஒரு படிகத்திண்மமாக அறுகோண கட்டமைப்பில் காணப்படுகிறது. தண்ணீருடன் தீவிரமாக வினைபுரியும். நச்சுத்தன்மையுடையது என்பதால் உட்செலுத்துதல், உள்ளிழுத்தல் மற்றும் தோல் மேல் படுதல் போன்ற நடவடிக்கைள் தவிர்க்கப்படுதல் வேண்டும்.
தயாரிப்பு
பொட்டாசியம் மற்றும் பாசுபரசு தனிமங்களை நேரடியாக வினையில் ஈடுபடுத்தி பொட்டாசியம் பாசுபைடு தயாரிக்கப்படுகிறது:
பயன்கள்
அதிக சக்தி, அதிக அதிர்வெண் பயன்பாடுகளிலும் சீரொளி இருமுனையங்களிலும் பொட்டாசியம் பாசுபைடு பயன்படுத்தப்படுகிறது.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:பாசுபைடுகள்
மார்டின் டோனவன்
Martin Donovan (பிறப்பு:ஆகத்து 19, 1957) ஒரு அமெரிக்க நடிகர் ஆவார். பல்வேறு திரைப்படங்கள் மற்றும் தொலைக்காட்சித் தொடர்களில் நடித்துள்ளார்.
திரைப்படங்கள்
மார்டின் டோனவன் நடித்தத் திரைப்பாடங்களில் சில:
லுட்விக் கர்ரான்சன்
லுட்விக் கர்ரான்சன் (ஆங்கிலம்: Ludwig Göransson) (, ; பிறப்பு: 1 செப்டம்பர் 1984) ஒரு சிவீடிய இசையமைப்பாளர் ஆவார். வெனோம், கிறீடு போன்றத் திரைப்படங்களுக்கு இசையமைத்துள்ளார். பிளாக் பான்தர் திரைப்படத்தின் இசையமைப்பிற்காக கிராமி விருது மற்றும் அகாதமி விருதுகளை வென்றார்.
மார்டின் டோனவன்
மேற்கோள்கள்
பகுப்பு:1957 பிறப்புகள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:வாழும் நபர்கள்
சவிதா சாஸ்திரி
ஆரம்பகால வாழ்க்கை மற்றும் கல்வி
சவிதா ஐதராபாத்தில் பிறந்தார். பின்னர் இவரது குடும்பம் தங்கள் சொந்த ஊரான சென்னைக்கு இடம் பெயர்வதற்கு முன்பு மும்பையில் வசித்து வந்தார். மும்பையில் உள்ள சிறீ ராஜராஜேஸ்வரி பரத நாட்டிய கலா மந்திர் என்ற இடத்தில் குரு மகாலிங்கம் பிள்ளையின் கீழ் பரதநாட்டியத்தில் தனது பயிற்சியைத் தொடங்கினார். பின்னர் அடையார் கே. லட்சுமணன் மற்றும் சென்னையில் உள்ள தனஞ்செயர்களிடம் பயிற்சி பெற்றார். சென்னையில் உள்ள பி. எஸ். மேல்நிலைப் பள்ளியில், பள்ளிப்படிப்பையும், இசுடெல்லா மேரிக் கல்லூரியில் பட்டப்படிப்பையும் படித்தார்.
பரதநாட்டியம்
1980கள், 1990கள் மற்றும் நூற்றாண்டின் முதல் பத்தாண்டுகளில், சவிதா பெரும்பாலும் பரதநாட்டியத்தின் பாரம்பரிய திறனாய்வுகளுக்கு நிகழ்ச்சிகளை நிகழ்த்தினார். இந்த கட்டத்தில் கிருட்டிணா: தி சுப்ரீம் மிஸ்டிக் மற்றும் புருசார்த்தா போன்ற சில முழு நீள விளக்கக்காட்சிகளை இவர் தயாரித்து நடனமாடினார்.
தனிப்பட்ட வாழ்க்கை
சவிதா தனது உயர்நிலைப்பள்ளியின் வகுப்பு தோழரான ஏ. கே. சிறீகாந்த் என்பவரை திருமணம் செய்து கொண்டார். சிறீகாந்த் இவரது அனைத்து தயாரிப்புகளிலும் பங்குதாரராக உள்ளார். இந்த இணை கூட்டாக தங்கள் நிகழ்ச்சிகளைத் தயாரித்து வழங்குகிறது. தற்போது இவர்கள் மும்பையில் வாழ்கின்றனர்.
இவரது தயாரிப்புகள் அனைத்தும் இவரது கணவர் ஏ. கே. சிறீகாந்தின் சிறுகதைகளை அடிப்படையாகக் கொண்டவை. மேலும் தயாரிப்புகளுக்கான ஒலிப்பதிவினை மூத்த கவிஞர் சுப்பிரமணிய பாரதியின் பேரன் ராஜ்குமார் பாரதி இசையமைத்து வருகிறார். இவை இந்திய துணைக் கண்டம், ஆஸ்திரேலியா, தென்கிழக்கு ஆசியா, மத்திய கிழக்கு, ஆப்பிரிக்கா, ஐரோப்பா மற்றும் அமெரிக்காவில் நிகழ்த்தப்பட்டுள்ளன. மேலும் தயாரிப்புகள் விமர்சன மற்றும் பிரபலமான பாராட்டுகளைப் பெற்றன. சவிதாவின் நடனத்தில் மற்றொரு தனிச்சிறப்பு என்னவென்றால், இவரும் சிறீகாந்தும் நிகழ்ச்சியின் முடிவில் பார்வையாளர்களுடன் ஒரு கேள்வி பதில் பாணியில் பார்வையாளர்களுடன் நிகழ்ச்சி பற்றி விவாதிக்கின்றனர். விமர்சகர் இலட்சுமி ராமகிருட்டிணா இந்த குழுப்பணியை "கணவன் - மனைவி இரட்டையர் ஆழ்ந்த தத்துவ எண்ணங்களை வியக்கத்தக்க எளிமை, ஆற்றல், நடை மற்றும் உற்சாகம் மற்றும் நேர்த்தியுடன் வெளிப்படுத்துவதில் பார்வையாளர்களுடன் ஒரு நாட்டத்தை ஏற்படுத்தியுள்ளனர்" என்கிறார்.
மேற்கோள்கள்
பகுப்பு:பரதநாட்டியக் கலைஞர்கள் பகுப்பு:வாழும் நபர்கள் பகுப்பு:1969 பிறப்புகள் பகுப்பு:இந்தியப் பாரம்பரிய பெண் நடனக் கலைஞர்கள்
காவேரிபட்டி சிதம்பரேஸ்வரர் கோயில்
காவேரிபட்டி சிதம்பரேஸ்வரர் கோயில் தமிழ்நாட்டில் சேலம் மாவட்டம், காவேரிபட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிதம்பரேஸ்வரர் சன்னதியும், சிவகாமி அம்மன், முருகன், விநாயகர், தட்சிணமூர்த்தி, சண்டிகேஸ்வரர், பிரம்மன், பைரவர், நவகிரகம், சனீஸ்வரர், சூரியன், சந்திரன், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவன் ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தெற்காசிய வெள்ளம் 2022
தெற்காசிய வெள்ளம், 2022 (2022 South Asian floods) என்பது மே 2022 முதல், தெற்காசிய நாடுகளான ஆப்கானித்தான், வங்காளதேசம், இந்தியா, நேபாளம், பாக்கித்தான் மற்றும் இலங்கை ஆகிய நாடுகளில் பரவலாகப் பெய்த மழைகாரணமாக ஏற்பட்ட வெள்ளத்தினைக் குறிக்கின்றது.
பின்னணி
தென்னாசியாவை ஒவ்வொரு ஆண்டும் இந்திய துணைக்கண்டத்தினைப் பருவமழை தாக்குகிறது. பெரும்பாலும் சூன் மற்றும் செப்டம்பர் மாதங்களில் இம்மழை பொழிகின்றது. ஒவ்வொரு ஆண்டும், இந்தியத் துணைக்கண்டத்தில் வெள்ளத்தால் கட்டிடங்கள் இடிந்து விழுந்து நிலச்சரிவு ஏற்படுகிறது. தெற்காசியாவில் ஏற்பட்டுள்ள காலநிலை மாற்றம் இந்தப் புயல்களை அதிகப்படுத்தியுள்ளது.
பாக்கித்தான்
சூன் 2022 முதல், பாக்கித்தானின் பெரும்பகுதியை வெள்ளம் பாதித்தது. இந்த வெள்ளத்தின் காரணமாக சுமார் 33 மில்லியன் மக்கள் அல்லது நாட்டின் மக்கள் தொகையில் 12% பேர் பாதிக்கப்பட்டுள்ளனர். இரண்டு மில்லியனுக்கும் அதிகமான வீடுகள் வெள்ளத்தால் சேதமடைந்துள்ளன அல்லது அழிக்கப்பட்டன. இது அமெரிக்க டாலரில் $10 பில்லியன் மதிப்பிலான சேதம் எனக் கணக்கிடப்பட்டுள்ளது. இந்த வெள்ளத்தின் காரணமாகக் குறைந்தது 1,136 பேர் கொல்லப்பட்டனர். இவர்களில் பாதிப் பேர் சிந்து மற்றும் பலூசிஸ்தான் மாகாணங்களில் உள்ளனர்.
ஆப்கானித்தான்
மே 2022 முதல், வெள்ளம் ஆப்கானித்தானின் பெரும்பகுதியைப் பாதித்துள்ளது. தலைநகர் காபூல் உட்பட நாட்டின் கிழக்குப் பகுதிகளில் மே மாதம் ஏற்பட்ட வெள்ளத்தில் 400 பேர் கொல்லப்பட்டனர். சூன் மாதம், கோஸ்ட் மாகாணத்தில் ஏற்பட்ட நிலநடுக்கத்திலிருந்து நாடு மீண்டு வந்த நிலையில், மீண்டும் வெள்ளம் ஏற்பட்டு 19 பேர் உயிரிழந்தனர். சூலை மற்றும் ஆகத்து முழுவதும் வெள்ளம் தொடர்ந்தது, முறையே 40 மற்றும் 200 பேர் கொல்லப்பட்டனர்.
இந்தியா
இந்தியாவில் மே 23 முதல், இந்திய மாநிலங்களான அசாம் மற்றும் பீகாரில் ஏற்பட்ட பெருமழையின் காரணமாக 4,000க்கும் மேற்பட்ட கிராமங்கள் வெள்ளத்தால் பாதிக்கப்பட்டுள்ளன. இதில் சுமார் 186 பேர் உயிரிழந்துள்ளனர். ஆகத்து 18 முதல், நாட்டின் வடமேற்கு மாநிலங்களிலும் வெள்ளப் பாதிப்பு ஏற்பட்டது. இதில் குறைந்தது 40 பேர் கொல்லப்பட்டனர். இந்திய மாநிலங்களான உத்தராகண்டம் மற்றும் இமாச்சலப் பிரதேசத்தினைச் சார்ந்த 13 பேரைக் காணவில்லை. ஒடிசா மாநிலமும் வெள்ளத்தால் பாதிக்கப்பட்டது. குசராத்தில், சூன் மாதத்திலிருந்து இதுவரை 61 பேர் வெள்ளத்தில் சிக்கி உயிரிழந்துள்ளனர். சூன் 30 அன்று, மணிப்பூரின் நோனி மாவட்டத்தில் ஏற்பட்ட நிலச்சரிவில் 58 பேர் இறந்தனர். 3 பேர் காணவில்லை மற்றும் 18 பேர் காயமடைந்தனர். சூலை 8ஆம் தேதி, ஜம்மு காஷ்மீரில் உள்ள இந்துக் கோயிலை வெள்ளம் சூழ்ந்து மூழ்கடித்ததில் 16 பக்தர்கள் உயிரிழந்தனர். மேலும் 40 பேரைக் காணவில்லை.
வங்களாதேசம்
மே 17 முதல், வங்காளதேசத்தின் சில பகுதிகளை வெள்ளம் பாதித்துள்ளது. குறைந்தது 141 பேர் கொல்லப்பட்டனர். இவர்களில் பெரும்பாலோர் சில்ஹெட் கோட்டப் பகுதியில் உள்ளவர்கள்.
நேபாளம்
இந்த ஆண்டு ஆகத்து 23 முதல், நேபாளத்தில் உள்ள கோசி ஆற்றில் ஏற்பட்ட வெள்ளத்தில் குறைந்தது ஏழு பேர் உயிரிழந்துள்ளனர்.
இலங்கை
இலங்கையில் ஏற்பட்ட வெள்ளம் காரணமாக 3 பேர் உயிரிழந்துள்ளதாகவும், நூற்றுக்கணக்கான வீடுகள் சேதமடைந்துள்ளதாகவும் தெரிவிக்கப்பட்டுள்ளது.
மேற்கோள்கள்
பகுப்பு:2022 இல் இலங்கை பகுப்பு:இலங்கையில் வெள்ளப்பெருக்கு பகுப்பு:2022 இல் இந்தியா
யூ தொலைக்காட்சி
இதில் தமிழ் நிகழ்ச்சிகளும், சில ரிவி லங்கா சிங்கள நிகழ்ச்சிகளும் ஒளிபரப்பாகின. மாகாணசபைத் தேர்தல் முடியும் வரை செயற்பட்ட அறிவிப்பாளர்கள் பின்னர் சென்றுவிடவே வெறுமனே தமிழ்ப் பாடல்கள் மட்டும் ஒளிபரப்பாகின. இந்த ஒளிபரப்பு தேர்தல் நடைபெற்று சில தினங்களின் பின்னர் நிறுத்தப்பட்டிருந்தது. இது மட்டக்களப்பிலிருந்து நிகழ்ச்சிகளை ஒளிபரப்பியமை குறிப்பிடத்தக்கதாகும்.
தற்பொழுது இந்த தொலைக்காட்சியில் செய்திகள், திரைப்படங்கள், கலந்துரையாடல்கள் மற்றும் பாடல்கள் போன்ற நிகழ்ச்சிகளை ஒளிபரப்பு செய்து வருகின்றது.
வெளி இணைப்புகள்
பகுப்பு:2017 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:இலங்கைத் தமிழ்த் தொலைக்காட்சி சேவைகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:கொழும்பில் ஊடகங்கள்
சைகோனைக்சு டாரிடசு
சைகோனைக்சு டாரிடசு (Zygonyx torridus) என்ற தட்டாரப்பூச்சி சிற்றினம் லைபெல்லுலிடே குடும்பத்தினைச் சார்ந்தது. இது அல்சீரியா, அங்கோலா, பெனின், போட்சுவானா, புர்கினா பாசோ, கமரூன், மத்திய ஆப்பிரிக்கக் குடியரசு, கொமொரோசு, கொங்கோ குடியரசு, கோட் டிவார், எகிப்து, எத்தியோப்பியா, காம்பியா, கானா, கினி, கென்யா, லைபீரியா, மலாவி, மாலி, மொரீசியசு, மொராக்கோ, மொசாம்பிக், நமீபியா, நைஜீரியா, ரீயூனியன், சியேரா லியோனி, தென்னாப்பிரிக்கா, எசுப்பானியா, சூடான், தன்சானியா, டோகோ, உகாண்டா, சாம்பியா, சிம்பாப்வே, ஐக்கிய அரபு அமீரகம் மற்றும் புருண்டியில் காணப்படுகிறது. இதன் இயற்கை வாழ்விடம் ஆறுகள் ஆகும்.
மேற்கோள்கள்
பகுப்பு:தட்டான்கள்
கதாநாயகன் (2017 திரைப்படம்)
கதாநாயகன் (kathanayagan (ஆங்கிலம் : லீட் ஹீரோ) 2017 ஆம் ஆண்டு வெளிவந்த தா. முருகானந்தம் எழுதி, இயக்கிய, நடிகர் விஷ்ணுவின் தயாரிப்பிலும், நடிப்பிலும் வெளிவந்த காதல் மற்றும் நகைச்சுவைத் திரைப்படம் ஆகும். நடிகை கேத்ரின் தெரேசா, நடிகர் ஆனந்தராஜ், நடிகர் சூரி ஆகியோர் முக்கிய கதாபாத்திரத்தில் நடித்திருக்கின்றனர். மேலும் பல முன்னணி நட்சத்திரங்கள் இத்திரைப்படத்தில் நடித்துள்ளனர்.  இத்திரைப்படத்தில் நடிகர் விஜய் சேதுபதி சிறப்பு தோற்றத்தில் நடித்திருக்கின்றார். இசையமைப்பாளர் சான் ரோல்டன் இசையமைப்பில் வெளியானது. இத் திரைப்படத்தின் தயாரிப்பு 2016 ஆம் ஆண்டு செப்டம்பர் தொடங்கியது. 2017 ஆம் ஆண்டு செப்டம்பர் மாதம் இத்திரைப்படம் வெளியானது. இத்திரைப்படம் சினிமா ரசிகர்களிடம் கலவையான விமர்சனங்களைப் பெற்றது.
வெளியீடு
இந்த படத்தின் செயற்கைக்கோள் உரிமைகள் ஸ்டார் விஜய் பெற்றது..
வெளி இணைப்புகள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள் பகுப்பு:சரண்யா பொன்வண்ணன் நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:விஜய் சேதுபதி நடித்த திரைப்படங்கள்
கன்னந்தேரி கைலாசநாதர் கோயில்
கன்னந்தேரி கைலாசநாதர் கோயில் தமிழ்நாட்டில் சேலம் மாவட்டம், கன்னந்தேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர் சன்னதியும், விநாயகர், சண்டிகேஸ்வரர், சுப்பரமணியர், சனீஸ்வரர், பைரவர், நவகிரகம், சூரியன், சந்திரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் சிவன் ராத்திரி முக்கிய திருவிழாவாக நடைபெறுகிறது.
மாகி ஜபீன்
மாகி ஜபீன் (Mahe Jabeen) (பிறப்பு 1961) ஓர் இந்தியக் கவிஞரும், வழக்கறிஞரும் சிறுபான்மை உரிமை ஆர்வலரும் ஆவார். தனது சமூகச் சேவைக்காக ராஜீவ் காந்தி மானவ் சேவா விருதை வென்றுள்ளார்.
ஆரம்ப கால வாழ்க்கை
மகா ஜபீன் என நன்கறியப்பட்ட மகா ஜபீன் முகமது, 1961இல் நெல்லூரில் ஓர் முஸ்லிம் குடும்பத்தில் பிறந்தார். இவரது தந்தை மாவட்ட நீதிமன்ற வழக்கறிஞராக இருந்தார். இவரது தாயார் அரசு சமூக நல விடுதியில் பகுதிநேர ஆசிரியராக பணிபுரிந்தார். வறுமையை எதிர்கொண்ட இவர், ஏழை குழந்தைகள் நிதியத்தின் உதவியுடன் கிறிஸ்தவ மிஷனரி பள்ளியிலிருந்து தொடக்கக் கல்வியைப் பெற்றார்.
கல்வி
1985 ஆம் ஆண்டில் திருப்பதி சிறீ வெங்கடேசுவரா பல்கலைக்கழகத்தில் குழந்தைகள் உளவியலில் நிபுணத்துவம் பெற்று இளங்கலை பட்டமும், 1987இல் திருப்பதி சிறீ பத்மாவதி மகளிர் பல்கலைக்கழகத்தில் பெண்கள் மற்றும் குழந்தைகள் நலனில் நிபுணத்துவம் பெற்று முதுகலை பட்டமும் பெற்றார். இவர் ஐதராபாத்து பல்கலைக்கழகத்தில் 1999இல் மனித உரிமைகளில் முதுகலை சான்றிதழ் பட்டம் பெற்றார். இவர் 2002இல் ஐதராபாத்தின் உஸ்மானியா பல்கலைக்கழகத்தில் பெண்கள் உரிமைகளில் நிபுணத்துவம் பெற்று இளங்கலைச் சட்டம் முடித்தார்.
மனித உரிமை ஆர்வலர்
இந்திய மகளிர் அமைப்பான கூட்டு மகளிர் திட்டத்தின் ஆந்திர மாநிலத்தில் திட்டச் செயலாளராக இவர் உள்ளார். வரதட்சணை கேட்டு துன்புறுத்தல், திருமணப் பிரச்சினைகள், வீட்டு வன்முறை மற்றும் பெண்களுக்கு தங்குமிடம் போன்ற பிரச்சினைகள் குறித்த பட்டறைகளையும் பயிற்சித் திட்டங்களையும் இவர் ஏற்பாடு செய்கிறார். சுற்றுச்சூழல் பிரச்சினைகள், பெண்களின் அரசியல் உரிமைகள் மற்றும் பாலினம் தொடர்பான பிற பிரச்சினைகள் குறித்த பொதுக்கூட்டங்களையும் இவர் ஏற்பாடு செய்கிறார். இவர், பெண்கள் மற்றும் குழந்தைகளுக்கான பீனிக்ஸ் அமைப்பின் செயலாளராகவும் உள்ளார். அமைப்பின் ஒரு பகுதியாக, சிறுபான்மை பெண்கள் மற்றும் குழந்தைகள் தொடர்பான பிரச்சினைகள் குறித்த விழிப்புணர்வு பொருட்களை இவர் தயாரிக்கிறார். மேலும் தெரு நாடகங்களையும் இயக்குகிறார். இவர் ஐதராபாத்து உயர்நீதிமன்றத்தில் வழக்கறிஞராகப் பணியாற்றுகிறார். மேலும், சிறுபான்மையினருக்கு இலவச சட்ட உதவிகளை வழங்குகிறார். அரசாங்க தொலைக்காட்சி சேனலான தூர்தர்ஷன் மூலம் பெண்களுக்கான சட்ட விழிப்புணர்வு மற்றும் ஆலோசனை மற்றும் குடும்ப ஆலோசனை திட்டமான சேதானையும் தொகுத்து வழங்கினார். குழந்தைத் தொழிலாளர் (ஒழிப்பு) சட்டங்களை திறம்பட செயல்படுத்த வேண்டும் என்றும் பிரச்சாரம் செய்கிறார். நகர்ப்புறங்களில் குழந்தைத் தொழிலாளர்களை அடையாளம் காண்பதில் மாநில தொழிலாளர் ஆணையர் அலுவலகத்துடன் ஒருங்கிணைந்து, விழிப்புணர்வு பேச்சுக்களை ஏற்பாடு செய்து கட்டுரைகளை ஊடகங்களில் வெளியிடுகிறார்.
எழுத்தாளர்
கேந்திரிய சாகித்ய அகாதமியின் வெளியீடுகளில் இவர் பல கவிதைகளை வெளியிட்டுள்ளார். 1995ஆம் ஆண்டில் வோல்கா மற்றும் பிற எழுத்தாளர்களால் வெளியிடப்பட்ட பெண்ணிய கவிதைத் தொகுப்பான நீலி மேகாலுவிலும் இவரது கவிதைகள் சேர்க்கப்பட்டன. இவரது கருப்பொருள்கள் பாலின பாகுபாடு, மனித உரிமைகள், இன ஆய்வுகள், மக்கள் இயக்கங்கள், முஸ்லிம் மற்றும் நக்சல் சிறுபான்மை பிரச்சினைகள் மற்றும் பெண்ணியம் ஆகியவை அடங்கும். கவிதைகள் எழுதுவதைத் தவிர, பல்வேறு இந்தியப் பத்திரிகைகளுக்காக இந்த பிரச்சினைகள் குறித்த கட்டுரைகளையும் எழுதுகிறார். இவரது கவிதைகளில் ஒன்றான 'தெரு குழந்தைகள்' இந்தியாவின் ஆந்திர மாநிலத்தில் உள்ள இடைநிலைக் கல்வி வாரியத்தால் பத்தாம் வகுப்புக்கான பாடத்திட்டத்தில் சேர்க்கப்பட்டுள்ளது.
கோபாம் ஓங்பி நங்பி தேவி
கோபாம் ஓங்பி நங்பி தேவி (Haobam Ongbi Ngangbi Devi) (பிறப்பு:1924 ஆகஸ்ட் 1 - 2014 சூன் 12 ) இவர் ஓர் ஒரு இந்திய பாரம்பரிய நடனக் கலைஞரும், இசைக்கலைஞரும் ஆவார். இவர் இலாய் கரோபா திருவிழா மற்றும் இராசின் மணிப்பூரி நடன வடிவங்களில் நிபுணத்துவம் பெற்றவராவார். 2010 ஆம் ஆண்டில் இந்திய அரசால் பத்மசிறீ விருது வழங்கி கௌரவிக்கப்பட்டார்.
சுயசரிதை
கோபாம் ஓங்பி நங்பி தேவி 1924 ஆகஸ்ட் 1 அன்று இந்திய மாநிலமான மணிப்பூரின் இம்பாலுள்ள யூரிபோக் பச்சஸ்பதி லெய்காய் என்ற இடத்தில் பிறந்தார். இவர் மணிப்பூரி சங்கீர்த்தன் சங்கத்திலிருந்து ஐந்து வயதிலிருந்தே மணிப்பூரி நடனம் மற்றும் இசையைக் கற்கத் தொடங்கினார். performer. மேலும் 1930 இல் கொல்கத்தாவில் நடந்த ஜெய்பைகுரி விழாவில் ஒரு கலைஞராக அறிமுகமானார். 1932 ஆம் ஆண்டு முதல் புகழ்பெற்ற ஆசிரியர்களான குரு அதோம்பா சிங், யும்னம் ஓஜா நடும் சிங், குரு எம். அமுபி சிங், மற்றும் நங்கங்கோம் ஓஜா ஜுகிந்திரோ சிங் ஆகியோரின் கீழ் லாய் கரோபா, இராஸ் மற்றும் மலைகளின் இன நடன வடிவங்களைப் படித்தார். 1940 வரை. இவர் உஸ்தாத் மெய்ஸ்னம் பிது சிங் மற்றும் சிங்காக்கம் ராதாச்சரன் சிங் ஆகியோரிடமிருந்து பாரம்பரிய இசையையும் கற்றுக்கொண்டார்.
மணிப்பூரிலிருந்து வந்த முதல் பாரம்பரிய பாடகர் என அழைக்கப்படும் நங்காபி தேவி, அகில இந்திய வானொலியில் நிகழ்ச்சிகளை பதிவு செய்யத் தொடங்கினார். மேலும் 1948 ஆம் ஆண்டில் மணிப்பூரியின் முதல் திரைப்படமான மைனு பெம்ச்சா என்பதில் பின்னணி பாடினார். ஜவகர்லால் நேரு மணிப்பூர் நடன அகாதமியை நிறுவியபோது, நங்காபி தேவி நடனம் மற்றும் இசை துறைகளில் ஆசிரிய உறுப்பினராக நியமிக்கப்பட்டார். ஆரம்பத்தில் மிதமான வளர்ச்சியைக் கொண்டிருந்த அகாதமி, தேவி அங்கு இலாய் கரோபாவின் ஆசிரியராக இருந்த காலத்தில் நன்கு வளர்ச்சியடைந்தது. இவர் இலாய் கரோபா குறித்து ஆராய்ச்சி செய்ததாகக் கூறப்பட்டது. மேலும் நிறுவனத்திற்கு ஒரு பாடத்திட்டத்தைத் தயாரித்த பெருமையும் இவருக்கு உண்டு. லலித கலா பவனில் தனது படிப்பைத் தொடர்ந்ததன் மூலம் தன்னைப் புதுப்பித்துக் கொண்ட இவர், 1936 முதல் 1945 வரையிலான காலகட்டத்தில் மணிப்பூர் நாடக ஒன்றியம், ரூப்மகால் நாடக அரங்கம் மற்றும் ஆரியன் நாடக அரங்கம் ஆகியவற்றில் நடிகையாக பணியாற்றினார்.
தேவி ஜே.என்.எம் நாட்டிய டான்ஸ் அகாதமியில் தனது பணியைத் தொடர்ந்தார். அங்கு இவர் 1966 ஆம் ஆண்டில் நாட்டுப்புற மற்றும் சமூக நடனத் துறையின் தலைவரானார். மேலும் 1985 இல் ஓய்வுபெறும் நேரத்தில் அகாதமியின் துணை முதல்வர் பதவியை வகித்தார். தேவி, தனது சுறுசுறுப்பான நாட்களில், குடியரசு தின நாட்டுப்புற நடன விழா, தேசிய நடன விழா மற்றும் மாநிலங்களுக்கு இடையேயான கலாச்சார பரிவர்த்தனை நிகழ்ச்சிகள் போன்ற பல்வேறு தேசிய மற்றும் சர்வதேச சந்தர்ப்பங்களிலும் விழாக்களிலும் பங்கேற்றுள்ளார்.
விருதுகள் மற்றும் அங்கீகாரங்கள்
அசாம் அரசிடமிருந்து பிரங்கனா பட்டமும், மணிப்பூர் அரசிடமிருந்து தங்கப் பதக்கமும் பெற்ற நங்பி தேவிக்கு 1980 இல் மணிப்பூர் மாநில கலா அகாதமி விருது வழங்கப்பட்டது. இரண்டு ஆண்டுகளுக்குப் பிறகு, 1985 ஆம் ஆண்டில், மணிப்பூரி சாகித்ய பரிசத் இவருக்கு நிர்த்திய பூசண் விருது வழங்கியது. 1993 இல், இவர் சங்கீத நாடக அகாதமி விருதைப் பெற்றார். 2010 ஆம் ஆண்டில், குடிமக்களின் நான்காவது உயரிய விருதான பத்மசிறீ விருது வழங்கி குடியரசு தின கௌரவப் பட்டியலில் இந்திய அரசு இவரைச் சேர்த்தது.
வெளி இணைப்புகள்
பகுப்பு:1924 பிறப்புகள் பகுப்பு:2014 இறப்புகள் பகுப்பு:சங்கீத நாடக அகாதமி விருது பெற்றவர்கள் பகுப்பு:இந்தியப் பாரம்பரிய பெண் நடனக் கலைஞர்கள் பகுப்பு:பத்மசிறீ விருது பெற்ற கலைத் துறையினர்
ஆப்கானித்தான் வெள்ளம், 2022
ஆப்கானித்தான் வெள்ளம், 2022 (2022 Afghanistan floods) என்பது மே 2022-ல், ஆப்கானித்தானின் பல பகுதிகளில் ஏற்பட்ட வெள்ளத்தினைக் குறிக்கிறது. இந்த வெள்ளப் பாதிப்பு காரணமாக 400 பேர் கொல்லப்பட்டனர். தொடர்ச்சியாக சூன் மாதத்தில் 19 பேரும் சூலையில் 40 பேரும் உயிரிழந்துள்ளனர். ஆகத்து மாதத்தில் வெள்ளம் தொடர்ந்தது. இதன் காரணமாக மேலும் 200 பேர் கொல்லப்பட்டனர். குறிப்பாக 2022ஆம் ஆண்டு ஆகத்து மாதத்தில் ஏற்பட்ட தெற்காசிய வெள்ளம் ஆப்கானித்தானைக் கடுமையாகப் பாதித்துள்ளது.
தாக்கம்
ஆப்கானித்தான் வறட்சி மற்றும் காலநிலை மாற்றத்தால் அதிகமாகப் பாதிக்கப்பட்டுள்ளது. இதனால் குறைந்த பயிர் விளைச்சல் காரணமாகக் கடுமையான உணவு பற்றாக்குறையில் உள்ளது. தாலிபான்கள் ஆட்சிப் பொறுப்பேற்ற பின்னர், ஆகத்து மாதம் அமெரிக்கத் தலைமையிலான படைகள் பின்வாங்கியது. பல தசாப்தங்களாக நடந்த போரினால் ஏற்பட்ட வறுமை மற்றும் வெளிநாட்டு உதவிகளின் வீழ்ச்சி மற்றும் வெளிநாடுகளில் உள்ள சொத்துக்கள் முடக்கம் ஆகியவற்றால் நிலைமை மிக மோசமாகியுள்ளது.
மே
மே மாதத்தில் ஏற்பட்ட வெள்ளத்தில் சுமார் 400 பேர் கொல்லப்பட்டனர். குறிப்பாக பட்கிஸ், பர்யாப் மற்றும் பாக்லான் மாகாணங்களில் மழை மற்றும் வெள்ளம் கடுமையாக இருந்தது. ஆப்கானித்தானின் தேசிய பேரிடர் மேலாண்மை ஆணையத்தின் தகவல் தொடர்பு மற்றும் தகவல் தலைவர் ஹசிபுல்லா ஷெகானி கூறுகையில், 500 வீடுகள் இடிந்துள்ளன என்றும் மேலும் 2,000 வீடுகள் சேதமடைந்துள்ளன. சுமார் 300 கால்நடைகள் வெள்ளத்தினால் கொல்லப்பட்டன. சுமார் 3,000 ஏக்கரில் பயிரிடப்பட்ட பயிர்கள் வெள்ளத்தால் சேதமடைந்துள்ளன. பன்னாட்டுச் செஞ்சிலுவைச் சங்கம் உதவுவதாகவும், அதிகாரிகள் மற்ற பன்னாட்டு அமைப்புகளை உதவிக்கு அணுகுவார்கள் என்றும் கூறினார்.
மேற்கோள்கள்
பகுப்பு:2022 நிகழ்வுகள் பகுப்பு:ஆப்கானித்தானில் இயற்கை அழிவுகள் பகுப்பு:வெள்ளப்பெருக்கு
குரும்பம்பட்டி ஆதி மாரியம்மன் கோயில்
குரும்பம்பட்டி ஆதி மாரியம்மன் கோயில் தமிழ்நாட்டில் சேலம் மாவட்டம், குரும்பம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திரிவேணி ஆச்சார்யா
பணிகள்
மீட்பு அறக்கட்டளையானது தனது கணவர் பால்கிருஷ்ணா ஆச்சார்யாவால் நிறுவப்பட்டது. ஆனால் 2005இல் ஒரு கார் விபத்தில் தனது கணவர் இறந்ததைத் தொடர்ந்து அதன் தலைவர் பதவியை ஏற்றுக்கொண்டார். இந்த அமைப்பு இந்தியா, நேபாளம் மற்றும் வங்காளதேசத்தின் பல்வேறு பகுதிகளிலிருந்து மனிதக் கடத்தலால் பாதிக்கப்பட்டவர்களை மீட்பது, மறுவாழ்வு அளித்தல் மற்றும் திருப்பி அனுப்புதல் மற்றும் கட்டாய விபச்சாரத்திற்காக விற்கப்படுவதை தடுத்தல் ஆகிய பணிகளை மேற்கொண்டு வருகிறது. and has been conducting "brothel raids" since 1993. 1993 முதல் "விபச்சாரச் சோதனைகளையும்" நடத்தி வருகிறது. இந்த அமைப்பு ஆண்டுக்கு சுமார் 300 சிறுமிகளை விடுவிக்கிறது. மேலும் ஆலோசனை, வேலை பயிற்சி மற்றும் எச்.ஐ.வி பரிசோதனையையும் வழங்குகிறது. இந்த சோதனைகளால் பாலியல் கடத்தல்காரர்களுக்கு பெரும்பாலும் கடுமையான நிதி இழப்பும் சிறைவாசமும் ஏற்படுவதால், இவர் பல மரண அச்சுறுத்தல்களைப் பெற்றுள்ளார்.
விருதுகள்
இவரது தலைமையில் அதன் பணிக்காக மீட்பு அறக்கட்டளை பல தேசிய மற்றும் சர்வதேச விருதுகளைப் பெற்றுள்ளது. 2008ஆம் ஆண்டில், இந்த குழு பெண்கள் தொழில்முனைவோருக்கான நாரி சக்தி விருது|நாரி சக்தி விருதைப் பெற்றது. தைவான் அதிபர் மா யிங்-ஜியோ இவருக்கு தைவான் ஜனநாயக அறக்கட்டளையின் ஆசிய ஜனநாயகம் மற்றும் மனித உரிமைகளுக்கான விருதையும், 100,000 அமெரிக்க டாலர் ரொக்க மானியத்தையும் வழங்கினார். கடத்தலால பாதிக்கப்பட்டு அறக்கட்டளையால் காப்பாற்றப்பட்ட ஒருவரால் இந்த அமைப்பு விருதுக்கு பரிந்துரைக்கப்பட்டது. 2011 ஆம் ஆண்டில், ஆச்சார்யா தி டிரைன் அறக்கட்டளையின் தைரியப் பரிசை வென்றார். இது "தீமையை உறுதியாக எதிர்த்துப் போராடுபவர்களுக்கு" ஆண்டுதோறும் வழங்கப்படுகிறது. "பாலியல் கடத்தல், வீட்டு வன்முறை மற்றும் சிறுவர் ஆபாச படங்களுக்கு" எதிரான தனது முயற்சிகளுக்காக வழங்கப்பட்ட மெக்சிக்கோ பத்திரிகையாளரான லிடியா கச்சோ ரிபேரோவுடன் இவர் பரிசைப் பகிர்ந்து கொண்டார். 2013ஆம் ஆண்டில், மீட்பு அறக்கட்டளையுடனான தனது பணியுடன் இணைந்து 2013 ஆம் ஆண்டின் மனிதநேய மரியாதைக்குரிய உலக விருது பெற்றார். அங்கீகாரத்துடன் 75,000 டாலர் ரொக்க மானியமும் கிடைத்தது.
வெளி இணைப்புகள்
பகுப்பு:இந்தியப் பெண் ஊடகவியலாளர்கள் பகுப்பு:வாழும் நபர்கள்
நடுவனேரி மாரியம்மன் செல்லாண்டியம்மன் கோயில்
நடுவனேரி மாரியம்மன் செல்லாண்டியம்மன் கோயில் தமிழ்நாட்டில் சேலம் மாவட்டம், நடுவனேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.
பிங்கி விராணி
பிங்கி விராணி (Pinki Virani) (பிறப்பு 30 சனவரி 1959) ஓர் இந்திய எழுத்தாளரும், பத்திரிகையாளரும், மனித உரிமை ஆர்வலரும் ஆவார். ஒன்ஸ் வாஸ் பாம்பே என்ற நூலையும், அருணாஸ் ஸ்டோரி, பிட்டர் சாக்லேட்: சைல்ட் செக்சுவல் அப்யூஸ் இன் இண்டியா (இது தேசிய விருதை வென்றது), டெப் ஹெவன் ஆகிய புத்தகங்களையும் எழுதியுள்ளார். பாலிடிக்ஸ் ஆஃப் தி வோம்ப் - தி பெரில்ஸ் ஆஃப் ஐவிஎஃப், சரோகசி & மாடிபைடு பேபிஸ் என்பது இவரது ஐந்தாவது புத்தகமாகும்.
ஆரம்பகால வாழ்க்கையும் கல்வியும்
விரானி மும்பையில் 30 சனவரி 1959 இல் குசராத்தி முஸ்லிம் பெற்றோருக்கு பிறந்தார். இவரது தந்தை ஒரு கடை வைத்திருந்தார். இவரது தாய் ஒரு ஆசிரியர் ஆவார். இவர் மும்பை, புனே, முசோரி ஆகிய இடங்களில் பள்ளியில் பயின்றார். ஆகா கான் அறக்கட்டளையின் உதவித்தொகையுடன் பத்திரிகைத் துறையில் முதுகலைப் படிப்பதற்காக அமெரிக்கா சென்றார். இவர் தி சண்டே டைம்ஸில் பணியாற்றினார். அங்கு இவர் பிரித்தனில் நடந்த இனக் கலவரங்கள் குறித்து விரிவாக எழுதினார்.
தொழில்
இவர் 18 வயதில் தட்டச்சராகப் பணி செய்யத் தொடங்கினார். புலமைப்பரிசிலுக்குப் பிறகு இவர் இந்தியாவுக்குத் திரும்பி ஒரு நிருபராகப் பணிபுரிந்தார். மேலும் ஒரு மாலைப் பத்திரிக்கையில் இந்தியாவின் முதல் பெண் ஆசிரியரானார். இவர் தனது முதல் புத்தகத்தை வெளியிடவேண்டி தினசரி பத்திரிகையிலிருந்து வெளியேறினார்.
அருணா ஷான்பாக் வழக்கு
1973 நவம்பர் 27 அன்று மும்பையின் கிங் எட்வர்ட் நினைவு மருத்துவமனையில் பணிபுரியும் செவிலியர் அருணா ஷான்பாக் என்பவர் ஒரு துப்புரவாளரால் பாலியல் வன்கொடுமைக்கு ஆளானார். அவர் சார்பாக இந்திய உச்சநீதிமன்றத்தில் 2009 ஆம் ஆண்டு, பிங்கி விராணி ஒரு மனுவை தாக்கல் செய்தார். தாக்குதலின் போது, ஷான்பாக் ஒரு சங்கிலியால் கழுத்தை நெரித்துக் கொலை செய்ய முயற்சி செய்யப்பட்டர். இதனால் பாதிக்கப்பட்டு கேஇஎம் மருத்துவமனையில் தொடர் சிகிச்சை பெற்று வந்த அவர் 2015 ஆம் ஆண்டில் நிமோனியாவால் இறக்கும் வரை 48 ஆண்டுகளாக உணவுக் குழாய் மூலம் உயிருடன் இருந்தார். விராணியின் 2009 மனுவில், "அருணாவின் தொடர்ச்சியான இருப்பு கண்ணியமாக வாழ்வதற்கான அவரது உரிமையை மீறுவதாகும்" என்று வாதிட்டார். உச்சநீதிமன்றம் தனது முடிவை 7 மார்ச் 2011 அன்று அளித்தது. அருணாவின் மூச்சை நிறுத்துவதற்கான வேண்டுகோளை அது நிராகரித்தது. ஆனால் இந்தியாவில் செயலற்ற கருணைக்கொலை சட்டப்பூர்வமாக்கும் பரந்த வழிகாட்டுதல்களை வெளியிட்டது.
தனிப்பட்ட வாழ்க்கை
இவர் ஒரு பத்திரிகையாளரும், ஆக்சிடெண்டல் இந்தியாவின் ஆசிரியருமான சங்கர் அய்யரை மணந்தார்.
வெளி இணைப்புகள்
பகுப்பு:இந்தியப் பெண் அரசியல் எழுத்தாளர்கள் பகுப்பு:இந்திய அரசியல் எழுத்தாளர்கள் பகுப்பு:இந்திய முஸ்லிம்கள் பகுப்பு:வாழும் நபர்கள் பகுப்பு:1959 பிறப்புகள் பகுப்பு:இந்தியப் பெண் ஊடகவியலாளர்கள்
பழனிக்கவுண்டன்புதூர்
பழனிக்கவுண்டன்புதூர் என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
பிற வசதிகள்
பள்ளியில் ஒரு தண்ணீர் தொட்டி அமைக்கப்பட்டுள்ளது. ஊர் மக்கள் பயன்பாட்டிற்கு ஒரு தண்ணீர் தொட்டி கட்டப்பட்டுள்ளது. பட்டத்தரசியம்மன் கோவிலில் ஒரு தண்ணீர் தொட்டி உள்ளது.
ஒரு சத்துணவு மையம் உள்ளது. இரண்டு பால் வாங்கும் நிலையங்கள் உள்ளன.
பழைய பெயர்
இந்த ஊரின் பழைய பெயர் வேலம்மாள்புதூர் அல்லது வேளம்மாள்புதூர் என்று அழைக்கப்பட்டது. தற்போது பழனிக்கவுண்டன்புதூர் என்று அழைக்கப்படுகிறது. இந்த இரண்டு பெயர்களுமே புழக்கத்தில் உள்ளது. பத்திரங்களில் பழனிக்கவுண்டன் புதூர் எனவும் பேச்சு வழக்கில் வேளலம்மாள்புதூர் எனவும் அழைக்கப்படுகிறது.
செல்லும் வழி
நம்பியூரிலிருந்து எம்மாம்பூண்டி செல்லும் வழியில் இந்த ஊர் அமைந்துள்ளது. கெடாரையிலிருந்து மேற்கேயும் மொட்டனத்திலிருந்து கிழக்கேயும், நம்பியூரிலிருந்து தெற்கேயும், எம்மாம்பூண்டியிலிருந்து வடக்கேயும் இந்த ஊர் அமைந்துள்ளது.
கோவில்கள்
ஒரு மாரியம்மன் கோவில் மற்றும் இரண்டு பட்டத்தரசியம்மன் கோவிலும் உள்ளது. கோவில் ஊர் மக்களால் நிர்வாகிக்கப்பட்டு வருகின்றது. ஒரு முனியப்பன் அல்லது அண்ணன்மார் கோவிலும் உள்ளது. மேலும் சில சிறு தெய்வங்களை தோட்டத்து சாமிகளாக தனிப்பட்ட முறையில் கோவில் எதுவும் இல்லாமல் மரத்திற்கு கீழ் வைத்து வணங்குகிறார்கள். சிலர் அந்த சிறு தெய்வத்திற்கு கோழி (சாவல்) அறுத்தல், ஆடு (கிடாய்) வெட்டுதல் போன்றவற்றையும் செய்கிறார்கள். அனைத்து கோவில்களும் ஊர்மக்களால் நியமிக்கப்பட்ட வீரசைவ பண்டாரத்தாரால் பூசை செய்யப்படுகிறது.
திருவிழாக்கள்
மாதாமாதம் மாரியம்மன் கோவிலில் அமாவாசை ஊர் மக்களால் ஒன்று கூடி கொண்டாடப்படும். அன்று இரவு அன்னதானம் நடைபெறும்.
சித்திரை அல்லது வைகாசி மாதம் வாணக்கம் ஊற்றுதல், ஆடி மற்றும் தை மாதம் பொங்கல் வைத்தல், மாட்டுப்பொங்கல், பூப்பரித்தல், தூரிகட்டுதல் போன்ற நிகழ்வுகளும், ஆவணி மாதம் கோகுலாஷ்டமி அல்லது கிருஷ்ண ஜெயந்தியன்று இரவு வழுக்குமரம் ஏறுதல், உறி அடித்தல் போன்ற நிகழ்வுகளும் நடைபெறும். பட்டத்தரசியம்மன் கோவில் விழாவும் சிறப்பாக நடைபெறும்.
பட்டத்தரசியம்மன் திருவிழா
பொன்னர் சங்கர் அல்லது அண்ணன்மார்கள் அல்லது முனியப்பன் (முனி) அல்லது மினியப்பன் (மினி) கோவில் திருவிழா சிறப்பாக நடைபெறும். இதுவே பட்டத்தரசியம்மன் திருவிழாவாகும். அது கவுண்டர்களின் மேற்பார்வையில் அருந்ததியர் மக்களால் நடத்தப்படும் திருவிழாவாகும்.
தேர் திருவிழா
இந்த ஊர் அருகிலுள்ள கெடாரை தேருக்கு உட்பட்ட ஊராகும். இந்த ஊரிலும் மிகச் சிறிய ஒரு பெயரளவில் தேர் ஒன்று உள்ளது. அது கோவிலை சுற்றி வந்த பிறகு மீண்டும் நிறுத்தப்பட்டுவிடும்.
தொழில் மற்றும் கல்வி நிலை
பெரும்பாலானோர் வேளாண்மை, விசைத்தறி, கால்நடை வளர்ப்பு, கோழி வளர்ப்பு, சுயதொழில், கால்நடை விற்பனை, பால் விற்பனை, வேளாண் பொருட்கள் விற்பனை போன்ற தொழில்களில் ஈடுபட்டு வருகின்றனர். பெரும்பாலான இளைஞர்கள் பட்டப்படிப்பு படித்துள்ளனர்.
பேருந்து வசதிகள்
மலையப்பாளையம், நம்பியூரிலிருந்து இந்த ஊருக்கு பேருந்து வசதிகள் உண்டு.
இவ்வூருக்கு செல்லும் பேருந்துகள்:
பக்கத்து ஊர்கள்
போன்ற ஊர்கள் இவ்வூரின் பக்கத்து ஊர்களாகும்.
மேற்கோள்கள்
பகுப்பு:ஈரோடு மாவட்டத்திலுள்ள கிராமங்கள்
கொச்சிக் கோட்டை கடற்கரை
thumb| கோட்டை கொச்சி கடற்கரை மற்றும் [[சீன வலை|சீன மீன்பிடி வலைகள் ]] thumb| கோட்டை கொச்சி கடற்கரை நடைபாதை thumb| [[இமானுவேல் கோட்டை|இம்மானுவேல் கோட்டையின் எச்சங்கள் ]] கொச்சிக் கோட்டை கடற்கரை (Fort Kochi Beach) என்பது தென்னிந்தியாவில், கேரள மாநிலத்தின் கொச்சி நகரில் கொச்சி கோட்டை பகுதியில் அரேபிய கடலையொட்டி அமைந்துள்ள கடற்கரை ஆகும்.
காணத்தக்க இடங்கள்
சீன மீன்பிடி வலைகள் ( மலையாள மொழி : ചീനവല) என்று அழைக்கபுபவையும் மற்றும் அங்கு பணிபுரியும் மீனவர்களும் காண தனித்தப்மையாக இருக்கும். பொதுவாக "சீன மீன்பிடி வலைகள்" என்று அழைக்கப்படுபவை என்பவை கரையிலிருந்து இயக்கப்படும் துக்கு வலைகள், ஒவ்வொன்றும் சுமார் 10 m  உயரம் கொண்டவை. இவை 20 m அல்லது அதற்கும் மேற்பட்ட நீண்ட முனைநெம்பைக் கொண்டிருக்கும். ஒவ்வொரு சீன வலைகளும் ஆறு மீனவர்கள் கொண்ட குழுவால் இயக்கப்படுகிறது.
கேரள உப்பங்கழிகளுக்கு முறையே வேம்பநாட்டு ஏரியை நோக்கிய படகுதுறை உள்ளது. இந்தக் கடற்கரையை ஒட்டியப் குதியில் காலனித்துவ கட்டட பாணியிலான பங்களாக்களும், வாஸ்கோ டா காமா சதுக்கமும், கிரானைட் நடைபாதையும், இமானுவேல் கோட்டையின் எச்சங்களும், ஏராளமான சிறிய கடைகளும் காணப்படுகின்றன. இங்கு புதிதாகப் பிடித்த மீன்களைப் பயன்படுத்தி பாரம்பரிய உணவு வகைகளை தயாரிக்கின்றனர். கடற்கரையின் ஒரு பகுதி இந்திய கடற்படையின் கட்டுப்பாட்டில் இதன் ஒரு பகுதியில் பார்வையாளர்களுக்கு அணுமதி இல்லை.
வெளி இணைப்புகள்
பகுப்பு:கொச்சியிலுள்ள சுற்றுலாத் தலங்கள் பகுப்பு:கேரளக் கடற்கரைகள்
நாட்ரோன் ஏரி
நாட்ரோன் ஏரி (Lake Natron) ஒரு உப்பு நீர் அல்லது சோடியம் கார்பனேட்டு  ஏரியாகும். இது கிழக்கு ஆப்பிரிக்காவின் தான்சானியா நாட்டின் வடக்கில் அருஷா பிரதேசத்தில் கென்யாவின் எல்லைப்புறத்தில் அமைந்துள்ளது.
இந்த ஏரி முழுவதும் சகதியாக உள்ளது. இது 3 மீட்டர் ஆழம் கொண்டது. நீர் வரத்து பொருத்து இதன் அகலம் கூடும் அல்லது குறையும். மழைக்காலத்தில் நாட்ரோன் ஏரி 57 கிலோ மீட்டர் நீளமும், 22 கிலோ மீட்டர் அகலமும் கொண்டிருக்கும். இந்த ஏரியின் வெப்ப நிலை 40 °Cக்கு அதிகமாக காணப்படுகிறது.
உயர் வெப்ப நிலை காரணமாக இந்த ஏரியின் நீர் ஆவியாகி சோடியம் கார்பனேட் எனும் உப்பு ஏரியில் தங்கு விடுகிறது. இதனால் இந்த ஏரி நீரின் காரத்தன்மை-பிஎச் 12 அளவிற்கு மேல் உள்ளது. இதனால் இந்த ஏரியின் நீரை மக்களும், விலங்களும் குடிக்கும் தன்மை அற்றதாக உள்ளது.
இந்த ஏரியைச் சுற்றியுள்ள மலைகளில் எரிமலைகள் கக்கும் போது செந்நிறம் கொண்ட சோடியம், கார்பனேட்டு மர்ற்றும் சிறிய அளவில் கால்சியம் மற்றும் மக்னீசியம்  கொண்ட எரிமலைக் குழம்பு வெளியாகி எரியில் நீரில் கலப்பதால் ஏரி, சகதியுடன், நீர் அடர் சிவப்பு நிறமாக காட்சியளிக்கிறது. காரத் தன்மை கொண்ட இந்த ஏரி நீரில் குறிப்பிட்ட வகை மீன்கள் மட்டும் வாழ்கிறது.மேலும் சிலவகை பாசிகள் வளர்கிறது. எரிக்கு அவ்வப்போது பூநாரைகள் வலசையின் போது வருகிறது.
வெளி இணைப்புகள்
பகுப்பு:தான்சானியா
லீமா கெடாய்
லீமா கெடாய், (மலாய்: Lima Kedai; ஆங்கிலம்: Lima Kedai; சீனம்: 五间店) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு நகர்ப்புறம் ஆகும். மாநிலத் தலைநகர் ஜொகூர் பாருவில் இருந்து 20 கி.மீ. தொலைவில் அமைந்துள்ளது. கெலாங் பாத்தா நகருக்கும் சுகூடாய் நகருக்கும் இடையில் உள்ளது.
இந்த லீமா கெடாய் நகர்ப்பகுதி இரண்டாவது இணைப்பு விரைவுச்சாலை (Second Link Expressway) பயணிகளுக்கு ஒரு முக்கியமான போக்குவரத்து நகரமாக உள்ளது.
செனாய் பன்னாட்டு வானூர்தி நிலையத்தையும் (Senai International Airport); மலேசியா - சிங்கப்பூர் இரண்டாவது பாலத்தையும் (Malaysia–Singapore Second Link) இந்த இரண்டாவது இணைப்பு விரைவுச்சாலை இணைக்கிறது.
வரலாறு
லீமா கெடாய் நகர்ப்பகுதி 1940-ஆம் ஆண்டுகளில் நிறுவப்பட்டது. லீமா கெடாய் என்றால் ஐந்து கடைகள் என்று பொருள்படும். மலாய் மொழியில் லீமா (Lima) என்றால் ஐந்து. கெடாய் (Kedai) என்றால் கடை.
மலாயா அவசரகாலம்
இருப்பினும், 1948-ஆம் ஆண்டு மலாயா அவசரகாலத்தின் போது, கடைகளை வாடகைக்கு எடுத்தவர்களும்; சுற்றுப்புறங்களில் வசித்தவர்களும் இயாப் செங் ரப்பர் தோட்டத்திற்கு (Ladang Getah Hiap Seng) மாறிச் செல்லும்படி உத்தரவிடப்பட்டனர். அந்த ரப்பர் தோட்டம் இப்போது கம்போங் பாரு லீமா கெடாய் (Kampung Baru Lima Kedai) என்று அழைக்கப் படுகிறது.
ஜொகூர் மாநில அரசாங்கத்தின் நன்கொடை
அதற்கு முன்பு இந்த இடம் ரினி தோட்டம் என்று அழைக்கப்பட்டது. 1996-ஆம் ஆண்டுக்குப் பிறகு முத்தியாரா ரினி என்று அழைக்கப்படுகிறது. இன்றும் இந்த லீமா கெடாய் நகர்ப் பகுதி உள்ளது.
லீமா கெடாய் தமிழ்ப்பள்ளி
1985-ஆம் ஆண்டில், ரினி தோட்டத்தில் ஒரு வீடமைப்புத் திட்டம் மேற்கொள்ளப்பட்டது. அதனால் ரினி தோட்டத்தில் இருந்த தமிழ்ப்பள்ளி, லீமா கெடாய் (Lima Kedai) எனும் இந்த இடத்திற்கு மாற்றப்பட்டது. 1996-ஆம் ஆண்டு வரை ரினி தோட்டத் தமிழ்ப்பள்ளி இந்த லீமா கெடாய் புறநகரில் செயல்பட்டது.
புதிய மாற்றுப் பள்ளி, இப்போதைய முத்தியாரா ரினி வீட்டு மேம்பாட்டாளரால் கட்டப்பட்டது. 1996-ஆம் ஆண்டில் இருந்து புதிய பள்ளி செயல்பட்டு வருகிறது.
வெளி இணைப்புகள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
களரி (2018 திரைப்படம்)
களரி (Warfield) என்பது 2018 இல் வெளிவந்த அதிரடித் திரைப்படம் ஆகும். இதனை கிரண் சாண்ட் இயக்கியுள்ளார்.
இப்படத்தில் கிருஷ்ணா குலசேகரன் மற்றும் வித்யா பிரதீப் முக்கிய கதாபாத்திரங்களில் நடித்திருக்கின்றனர். இவர்களுடன் ஜெயப்பிரகாசு குறிப்பிடத்தக்க கதாப்பாத்திரத்தில் நடித்திருந்தார். விளையாட்டு. விளையாட்டு. பிரசன்னா இசை அமைத்துள்ளார். ஆர். பி. குருமூர்த்தி ஒளிப்பதிவு செய்துள்ளார்.
நடிகர்கள்
ஜனவரி 2017 இல் திரைப்பட படபிடிப்பு தொடங்கியது.
ஆதாரங்கள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பனைக் காகம்
பனைக் காகம் (Palm crow)(கோர்வசு பால்மரம்) என்பது கரிபியன் தீவான லா எசுப்பானியோலா (எயிட்டி மற்றும் டொமினிக்கன் குடியரசு) பகுதிகளில் காணப்படும் சிறிய அளவிலான கோர்விட் குடும்ப காகமாகும். முன்னர் கியூபாவில் அதிகமாகக் காணப்பட்ட இதன் எண்ணிக்கை தற்பொழுது பெருமளவில் குறைந்துள்ளது.
வகைப்பாட்டியல்
கியூபன் துணையினங்கள் சற்று சிறியவை, பொதுவாக இவை ஓர் துணையினமாகப் பிரிக்கப்படுகின்றன (கோர்வசு பால்மரம் மினுடசு); ஹிஸ்பானியோலன் துணையினத்தின் முப்பெயர் கோர்வசு பால்மரம் பால்மரம் (பரிந்துரைக்கப்பட்ட துணையினங்கள்) ஆகும். இந்த இரு கிளையினங்களும் பொதுவாக ஹிஸ்பானியோலன் பனை காகம் மற்றும் கியூபா பனை காகம் எனப் பொதுவான பெயர்கள் மூலம் வேறுபடுத்தப்படுகின்றன. இருந்த போதிலும் ஹிஸ்பானியோலா வெள்ளை கழுத்து காகம் கோர்வசு லூகோஞாபலசுசுடன் சமந்தைய இனமாகத் தோன்றுகிறது. மேலும் அமெரிக்காவின் கிழக்கு கடற்கரை மீன் காகம் உள்ளிட்ட இரண்டு சிறிய இனங்களான, டாமுலிபஸ் காகம் (கோ. இம்பார்டசு) மற்றும் மெக்சிக்கோவின் சினோலோன் காகம் (கோ. சினலோயே) தொடர்புடையது. இவை கியூபா காகம் (கோர்வசு நாசிகசு) மற்றும் ஜமேக்கா காகம் (கோர்வசு ஜமைசென்சிசு), ஆகிய கரீபியன் காகங்களுடன் தொடர்புடையன.
வாழ்விடம்
பனைக் காகத்தின் உள்ளூர் பெயராக டொமினிக்கன் குடியரசில் கா என்பதாகும். இங்கு இது பைன் மலைக் காடுகள் மற்றும் என்ரிகுயிலோ ஏரியினைச் சுற்றிக் காணப்படுகிறது.
மேற்கோள்கள்
பகுப்பு:காக்கைகள்
சதாசிவபுரம் வீரசைவ லிங்காயத்து பசுவேஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெரிய டையோமெதி தீவு
பெரிய டையோமெதி தீவு (Big Diomede Island), ருசியாவின் சைபீரியாவையும், வட அமெரிக்காவின் அலாஸ்காவையும் பிரிக்கும் தீவு ஆகும். இது பெரிங் கடலின் பெரிங் நீரிணையில் உள்ள டையோமெதி தீவுகளில் ஒன்றான சிறிய டையோமெதி தீவுக்கு அருகில் உள்ளது. இது ருசியாவின் சுகோத்கா தன்னாட்சி வட்டாரத்தின் கீழ் உள்ளது. இது அமெரிக்காவையும், ருசியாவையும் பிரிக்கும் எல்லைக்கோட்டிற்கு மிக மிக அருகில் உள்ளது. 1867-ஆம் ஆண்டில் அலாஸ்காவை ருசியா பேரரசரிடமிருந்து, அமெரிக்க ஐக்கிய நாடுகள் விலைக்கு வாங்கிய போது, பெரிய டையோமெதி தீவிற்கும், அதன் கிழக்கில் உள்ள அமெரிக்காவின்  சிறிய டையோமெதி தீவிற்கும் இடையே 1.3 கிலோ மீட்டர் தொலைவில் பன்னாட்டு கடல் எல்லை கோடு வரையறுக்கப்பட்டது.
புவியியல்
ருசியாவின் தூரக் கிழக்கில் உள்ள பெரிய டையோமெதி தீவு 29 சதுர கிலோ மீட்டர் பரப்பளவு கொண்டது. இது ருசியாவின கிழக்கில் உள்ள சுகோத்கா மூவலந்தீவிற்கு தென்கிழக்கில் 45 கிலோ மீட்டர் தொலைவில் பெரிங் கடலில் உள்ளது. இதன் வடக்கில் சுக்ச்சி கடல் உள்ளது. இது 65.78111°N, -169.05694°W பாகையில் உள்ளது. அமெரிக்காவின் அலாஸ்கா மற்றும் ருசியாவிற்கு இடையே உள்ள பன்னாட்டு கடல் எல்லைக் கோடு, இத்தீவிலிருந்து 1.3 கிலோ மீட்டர் தொலைவில் உள்ளது. இத்தீவில் ஒரு உலங்கு வானூர்தி நிலையம் உள்ளது.
மேற்கோள்கள்
பகுப்பு:உருசியத் தீவுகள் பகுப்பு:குடியிருப்பற்ற தீவுகள்
4-எப்டனோன்
4-எப்டனோன் (4-Heptanone) என்பது C7H14O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த கனிமக் கீட்டோனை எப்டேன்-4-ஒன் என்ற ஐயுபிஏசி முறை பெயராலும் டைபுரோப்பைல் கீட்டோன், பியூட்டைரோன், டி.பி.கே, புரோப்பைல் கீட்டோன் போன்ற வேறு பெயர்களாலும் அழைக்கிறார்கள்.
மேற்கோள்கள்
பகுப்பு:கீட்டோன்கள்
அப்பம சமுத்திரம் அருணாச்சலேஸ்வரர் கோயில்
அப்பம சமுத்திரம் அருணாச்சலேஸ்வரர் கோயில் தமிழ்நாட்டில் சேலம் மாவட்டம், அப்பம சமுத்திரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் சிவ ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிங்கிரி தேவி
கிங்கிரி தேவி (Kinkri Devi) (1925 - 30 திசம்பர் 2007) ஓர் இந்திய ஆர்வலரும் சுற்றுச்சூழல் ஆர்வலரும் ஆவார். சட்டவிரோத சுரங்கங்கள் மற்றும் குவாரிக்கு எதிராக தனது சொந்த மாநிலமான இமாச்சல பிரதேசத்தில் போரை நடத்துவதில் மிகவும் பிரபலமானவர். இவருக்கு படிக்கவோ எழுதவோ தெரியாது. இறப்பதற்கு சில ஆண்டுகளுக்கு முன்புதான் தனது பெயரை எப்படி எழுத வேண்டும் என்று கற்றுக்கொண்டார்.
இவர் வறுமையால் மிகவும் பாதிக்கப்பட்டார். இது அமெரிக்காவை தளமாகக் கொண்ட இமாச்சலப் பிரதேசத்தின் தொண்டு நிறுவனத்தால் பிற்கால வாழ்க்கையில் இவரது வாழ்க்கை நிலைமைகள் குறித்த பஞ்சாபி செய்தித்தாள் வெளியிட்ட பிறகு நீங்கியது.
ஆரம்பகால வாழ்க்கை
துப்புரவாளராக பணிபுரிந்தபோது, இமாச்சலப் பிரதேசத்தின் சில பகுதிகளில் கல் குவாரி நடப்பதையும், நீர்வழங்கலுக்கு தீங்கு விளைவிப்பதையும், நெல் வயல்களை அழிப்பதையும் இவர் கவனித்தார். இந்த கட்டத்தில் தேவி இந்தப் பிரச்சனையை கையில் எடுக்க முடிவு செய்தார்.
செயல்பாடுகள்
48 சுரங்க உரிமையாளர்களுக்கு எதிராக சிம்லா உயர்நீதிமன்றத்தில் பொது நல வழக்கு ஒன்றைத் தாக்கல் செய்ததால், உள்ளூர் தன்னார்வக் குழுவான மக்கள் தேவைக்கான மக்கள் நடவடிக்கைக் குழு இவருக்கு ஆதரவளித்தது. அவர்கள் சுண்ணாம்பு சுரங்கத்தில் குவாரிகள் பொறுப்பற்றதாக இருப்பதாக இவர் குற்றம் சாட்டினார். ஆனால் அவர்கள் மீதான அனைத்து குற்றச்சாட்டுகளையும் மறுத்தனர். மேலும், இவர் வெறுமனே அவர்களை அச்சுறுத்துவதாகக் கூறினர்.
இவரது வழக்குக்கு எந்த பதிலும் கிடைக்கவில்லை. எனவே நீதிமன்றத்திற்கு வெளியே 19 நாள் உண்ணாவிரதத்தை மேற்கொண்டார். இந்த பிரச்சினையை நீதிமன்றம் எடுக்க முடிவு செய்தபோது, தேவி ஒரு தேசிய பிரபலமாகிவிட்டார். நீதிமன்றம் 1987 ஆம் ஆண்டில் சுரங்கத்தை நிறுத்த உத்தரவிட்டது. மலைகளில் வெடி வைப்பதற்கு தடையையும் விதித்தது. சூலை 1995 இல் நிராகரிக்கப்பட்ட சுரங்க உரிமையாளர்கள் இந்திய உச்சநீதிமன்றத்தில் மேல்முறையீடு செய்தனர்.
அப்போதைய அமெரிக்காவின் முதல் பெண்மணி ஹிலாரி கிளிண்டன் இவரது பணிகளால் ஆர்வம் காட்டினார். அதே ஆண்டு பெய்ஜிங்கில் நடந்த சர்வதேச மகளிர் மாநாட்டில் கலந்து கொள்ள தேவி அழைக்கப்பட்டார். விழாத் தொடக்கத்தில் குத்து விளக்கை ஏற்றி வைத்து தனது போராட்டம் குறித்தும், சாதாரண மக்கள் எவ்வாறு தாக்கத்தை ஏற்படுத்த முடியும் என்றும் பேசினார்.
இறப்பு
தேவி 2007 திசம்பர் 30 அன்று இந்தியாவின் சண்டிகரில் தனது 82 வயதில் இறந்தார். < இவருக்கு ஒரு மகனும் 12 பேரக்குழந்தைகளும் இருக்கின்றனர்.
மேற்கோள்கள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:2007 இறப்புகள் பகுப்பு:1925 பிறப்புகள் பகுப்பு:நாரி சக்தி விருது பெற்றவர்கள் பகுப்பு:இமாச்சலப் பிரதேச நபர்கள்
புனித ஜார்ஜ் குருமுதல்வர் தேவாலயம், இடப்பள்ளி
எடப்பள்ளி தேவாலயம் என்று உள்நாட்டில் அழைக்கப்படும் புனித ஜார்ஜ் குருமுதல்வர் தேவாலயம் என்பது கேரளத்தின், கொச்சியில் உள்ள இடப்பள்ளி ஒரு கத்தோலிக்க யாத்திரை தலமாக உள்ள தேவாலயம் ஆகும். இது புனித ஜார்ஜின் ஆசியாவின் மிகப்பெரிய தேவாலயம் ஆகும். இங்கு ஒவ்வொரு ஆண்டும் சுமார் ஐந்து மில்லியன் மக்கள் வருகை தருகின்றனர்.
இந்த தேவாலயம் கி.பி 593 இல் நிறுவப்பட்டதாக கருதப்படுகிறது. கி.பி முதல் நூற்றாண்டில் திருத்தூதர் தோமாவால் நிறுவப்பட்ட ஏழு தேவாலயங்களை அடுத்து இது கேரளத்தின் பழமையான தேவாலயங்களில் ஒன்றாக கருதப்படுகிறது. இந்த தேவாலயம் முதலில் 'கன்னி மேரிக்கு அர்ப்பணிக்கப்பட்டது. 1080 ஆம் ஆண்டில், பழைய தேவாலயத்தை ஒட்டியே ஒரு புதிய தேவாலயம் கட்டப்பட்டது. செயிண்ட் ஜார்ஜ் விருந்து (ஏப்ரல் 23) ஒரு பகுதியாக ஆண்டுதோறும் ஒன்பது நாள் திருவிழா கொண்டாடப்படுகிறது. இந்த தேவாலயத்துக்கு, கிறித்துவர்கள் மட்டுமல்லாது பிற சமயத்தினர் கூட வருகின்றனர்,   இங்கு தங்கம், கோழி, முட்டைகள் போன்றவை காணிக்கைகளாக அளிக்கப்படுகின்றன.
இந்த தேவாலயம் கொச்சியின் வடகிழக்கில் தே. நெ 66 மற்றும் தே. நெ 544 ஆகியவற்றின் சந்திப்பிலிருந்து 500 மீட்டர் தொலைவில் உள்ளது. அருகிலுள்ள விமான நிலையம் சுமார் 22 கி.மீ, தொலைவில் நெடும்பாசேரியில் உள்ள கொச்சி பன்னாட்டு வானூர்தி நிலையம்  ஆகும். இடப்பள்ளி தொடருந்து நிலையம் 3 km  தொலைவில் உள்ளது. நகரத்தின் தொடருந்து வலையமைப்பான கொச்சி மெட்ரோ தேவாலயத்தின் முன் ஓடுகிறது.
வெளி இணைப்புகள்
பகுப்பு:Coordinates on Wikidata பகுப்பு:எர்ணாகுளம் மாவட்டத்திலுள்ள கிறிஸ்தவக் கோயில்கள்
பெர்லிங்
பெர்லிங் அல்லது தாமான் பெர்லிங் (மலாய்: Taman Perling; ஆங்கிலம்: Perling; சீனம்: 柏伶) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு நகர்ப்புறம் ஆகும். மாநிலத் தலைநகர் ஜொகூர் பாருவில் இருந்து 11 கி.மீ. தொலைவில் அமைந்துள்ளது.
இந்த நகர்ப்புறம் 1981-ஆம் ஆண்டில் உருவாகப்பட்டது. 10,000 மேற்பட்ட குடியிருப்பு வீடுகள் உள்ளன. 992 ஏக்கர்கள் பரப்பளவு கொண்ட இந்தக் குடியிருப்பு நகர்ப்புறத்தை பெலாங்கி நிறுவனம் (Pelangi Berhad) உருவாக்கியது.
பொது
பெர்லிங் நகர்ப்பகுதியின் முக்கிய அடையாளமாக பெர்லிங் மால் (Perling Mall) எனும் பெர்லிங் பேரங்காடி உள்ளது, இரண்டு தளங்களைக் கொண்ட பெர்லிங் பேரங்காடியில் ஏறக்குறைய 100 கடைகள் உள்ளன.
பெர்லிங் குடியிருப்புப் பகுதியின் குன்றில் ஓர் ஆடம்பர அடுக்குமாடி கட்டடம் உள்ளது. பங்சாபுரி மிடாசு (Pangsapuri MIDAS) என்று அழைக்கப்படும் இந்த அடுக்குமாடி கட்டடம், பெர்லிங் நகர்ப்புறத்தின் சின்னமாக விளங்குகிறது.
சோம. வள்ளியப்பன்
'''சோம. வள்ளியப்பன்''' தமிழ் வம்சாவளியைச் சேர்ந்த இந்திய எழுத்தாளர், பேச்சாளர், பயிற்சியாளர் மற்றும் மனித வள மேலாண்மை, ஆளுமை மேம்பாடு மற்றும் நிதி முதலீடுகள் போன்ற துறைகளில் நிபுணர் ஆவார். சுய முன்னேற்றம், பங்குச் சந்தை, உணர்ச்சி பற்றிய நுண்ணறிவு, நேர மேலாண்மை, விற்பனை, தலைமைபண்பு மற்றும் சுய ஆளுமை மேம்பாடு உள்ளிட்ட பல்வேறு தலைப்புகளில் தமிழ் மற்றும் ஆங்கிலத்தில் 45 க்கும் மேற்பட்ட புத்தகங்களை எழுதியுள்ளார்.
பெர்லிங்
பொது
மலேசியா-சிங்கப்பூர் இரண்டாவது பாலம் வழியாக; ஜொகூர் பாருவில் உள்ள லார்க்கின் சென்ட்ரல் (Larkin Sentral) பேருந்து நிலையத்தில் இருந்து இந்தப் புறநகர் பகுதிக்குச் செல்லலாம்.
சோம. வள்ளியப்பன்
அவரது தெளிவான எழுத்து நடைக்கு பெயர் பெற்ற அவரது கட்டுரைகள் மற்றும் தொடர்கள் முன்னணி தமிழ் செய்தித்தாள்கள் மற்றும் பத்திரிகைகளில் தொடர்ந்து பரவலாக வெளியிடப்படுகின்றன. 2004 ஆம் ஆண்டில் கிழக்கு பதிப்பகம் வெளியிட்ட "அள்ள அள்ள பணம்" என்ற பங்குச்சந்தை முதலீடு குறித்த அவரது புத்தகம் சுமார் 5 ஆண்டுகளில் 100,000 பிரதிகள் விற்றுள்ளது. இந்த புத்தகம் பங்குச் சந்தை மற்றும் முதலீட்டு நுட்பங்களின் அடிப்படைகளை முதலீட்டாளர்களுக்கு அறிமுகப்படுத்துகிறது.
பெர்லிங்
வெளி இணைப்புகள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
சோம. வள்ளியப்பன்
மேற்கோள்கள்
பகுப்பு:வாழும் நபர்கள் பகுப்பு:தமிழ் எழுத்தாளர்கள் பகுப்பு:தமிழக எழுத்தாளர்கள்